**Резюме на проект № 80-10-208/22.05.2023 г. за частично финансиране на Юбилейна конференция на тема “Media and Communication: Transformations and Development in the Digital Age”**

Ръководител на проекта: доц. д-р Мила Серафимова

Факултет по журналистика и масова комуникация

В резултат от изпълнението на проекта на 26 и 27 октомври 2023 г. се проведе международната научна конференция на тема “Media and Communication: Transformations and Development in the Digital Age”, в която взеха участие 93 изследователи от 15 различни държави. Конференцията бе проведена онлайн в платформата за видеоконферентна връзка Microsoft Teams. В подготвката на проекта и организацията на конференцията взеха активно участие преподаватели от ФЖМК.

В рамките на два дни 84 учени - 16 от чужбина и 68 учени от България, от които 40 чуждестранни и български докторанта, представиха докладите си в пленарна сесия и в панели на английски и на български език, оформени според тематични полета, които обхващаха актуалните научни и изследователски инетереси на участниците:

„Media and Digital Change“, „Risks and Opportunities of Digital Communication“, „Contemporary Aspects of Media and Communications“, „Digital Transformation of Media and Communication“, „Future Trends in Communication Professions“, „The Past, Present and Future of Media“, „Local and Regional Dimensions of Media and Communication“, „Media Environment Challenges“, „Contemporary Dimensions of Media and Journalism“, „Emerging Technologies and New Media Culture“.

Настоящата конференция продължи успешно традицията от последните три години на провеждане на международни научни форуми, организирани от ФЖМК и посветени на изследвания в областта на медиите и комуникациите: научната конференция „Качествена журналистика и нова комуникационна среда“, провела се на 29 и 30 октомври 2020 г., научната конференция „Медийната грамотност: класически и най-нови измерения“, провела се на 29 и 30 октомври 2021 г. и Юбилейната научна конференция на тема “Media and Communication in the 21 st Century: Educational and Professional Challenges”, провела се на 27 и 28 октомври 2022 г.

След приключването на събитието се предвижда издаването на сборник, в който ще бъдат публикувани докладите на всички, взели участие в международната конференция. Сборникът ще се превърне във важен информационен източник по отношение на темите, свързани с професионалната подготовка и образованието по комуникационни специалности.